fr de hu hu hu hu hu hu de hu hbs_lat hu ru hu hu ru en ru en en hbs_lat ko hbs_lat hbs_lat en en en en hu hu en hu es hu hu hu hu hu hu hu hu ru hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en de hu en en en hu hu hu en en en hu hu hu hu hu hu en hu hu en hu hu en hu hu hu en en en en hu hu hu hu hu sk hu hbs_lat hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bn ca hbs_lat da de el es eu fa fi fr he hi hbs_lat hy id is it ja ka ko lt ml ms my nl nb or pl pnb pt ro ru en sq hbs_lat sv ta tr ug fy ur vi zh xmf zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. június 18.
Ugrás a navigációhoz Ugrás a kereséshez
Ez a szócikk szaklektorálásra, tartalmi javításokra szorul. A felmerült kifogásokat a szócikk vitalapja (extrém esetben a szócikk szövegében elhelyezett, kikommentelt szövegrészek) részletezi. Ha nincs indoklás a vitalapon (vagy szerkesztési módban a szövegközben), bátran távolítsd el a sablont!
A remdezivir (fejlesztési kódja GS-5734) egy nukleotid-analógok osztályába tartozó szerves vegyület, melyet a gyógyászatban antivirális hatóanyagként használnak.
A Gilead Sciences fejlesztette ki az ebola- és a marburg vírusfertőzések kezelésére,[1] bár ezt követően rájöttek, hogy más egyszálú RNS-vírusok (mint például a légzőszervi szinciciális vírus, Junin-vírus, Lassa-láz(wd) vírus, Nipah-vírus, Hendra-vírus és a koronavírusok (ideértve a MERS- és SARS-vírusokat)) ellen is mutat antivirális aktivitást.[2][3] Vizsgálják a SARS-CoV-2, Nipah- és Hendra-vírusoknál is.[4][5][6][7] A más koronavírus fertőzéseknél elért sikerek által ösztönözve a Gilead átadta a remdezivirt azoknak az orvosoknak, akik a 2020-ban kitört SARS-CoV-2 járvány első amerikai fertőzöttjét kezelték Washington állam, Snohomish megyében.[8] A vegyületet Kína is megkapta, hogy néhány vizsgálatot elvégezhessen súlyos, vagy enyhe tüneteket mutató, fertőzött személyeknél.[9] Az Európai Bizottság 2020 júliusában engedélyezte a remdezivir mint az első Covid19-ellenes hatóanyag forgalmazását.[10]
A laboratóriumi vizsgálatok azt sugallják, hogy a remdezivir hatékony a vírusok széles skálája ellen, beleértve a SARS-CoV és a MERS-CoV vírusokat. A gyógyszert a nyugat-afrikai, 2013–2016-ig tartó ebolajárvány megfékezésére szánták. Bár a szer biztonságosnak bizonyult, nem volt kifejezetten hatékony az ebolaszerű filovírusok ellen.
A 2013-tól 2016-ig tartó nyugat-afrikai ebolajárvány miatt a remdezivir gyorsan átment a klinikai vizsgálatokon, és az akkori korai fejlesztési fázis ellenére végül legalább egy emberi páciensen használták. Az előzetes eredmények ígéretesek voltak, és további klinikai teszteket követően felhasználták a 2018-ban kitört kivui ebolajárványnál egészen 2019 augusztusáig, amikor a kongói hatóságok bejelentették, hogy jóval kisebb hatékonyságú, mint a mAb114 és a REGN-EB3 monoklonális antitestkezelések. Mindazonáltal a vizsgálatok megalapozták biztonsági profilját.[11][12][13][14][15][16][17][18]
A SARS-CoV-2 által kiváltott, 2019–2020-ban kitört koronavírus-járványra válaszul a Gilead együttműködve a kínai hatóságokkal biztosította a remdezivirt egy „kis létszámú” páciens csoport részére.[19]
A Gilead megkezdte a remdezivir laboratóriumi kísérleteit is a SARS-CoV-2-vel szemben. A Gilead állítása szerint a remdezivir „aktívnak mutatkozott” az állatokban található SARS és a MERS ellen.[3][20]
2020. január végén, miután kialakult nála a tüdőgyulladás, „méltányossági használatra” beadták a remdezivirt annak a Snohomish megyei (Washington állam) amerikai páciensnek, akinél elsőként erősítették meg a SARS-CoV-2 fertőzést. Bár nem vontak le következtetést az egyszeri használat alapján, másnapra a beteg állapota drámaian javult,[21] végül hazaengedték.[22]
2020. április 23-án a Gilead Sciences nevű kaliforniai cég kiadott egy közleményt, amely szerint a WHO idő előtt publikálta a tanulmányukból származó információkat. A WHO az akaratlanul közzétett, majd később eltávolított összefoglaló jelentésben a remdezivir Covid-19 elleni hatástalanságáról számolt be.[27][28]
2020.06.30-án az Európai Gyógyszerügynökség (EMA) emberi felhasználásra szánt gyógyszerekkel foglalkozó bizottsága (CHMP) feltételes forgalombahozatali engedély megadását javasolta a remdezivir hatóanyagot tartalmazó Veklury márkanevű gyógyszerkészítménynek, amely Covid19-fertőzés kezelésére adható felnőtteknek és 12. életévüket már betöltött gyermekeknek, ha tüdőgyulladásuk kiegészítő oxigénterápiát igényel.[29]
2020. október 7-én a Richter gyógyszergyár bejelentette, hogy a súlyos stádiumban lévő SARS-CoV-2 fertőzésben szenvedő betegek kezelésére a remdezivir hatóanyag szintézisét megoldotta és sikeresen le is gyártotta.[30]
A remdezivir aktív formája, a GS-441524, ígéretesnek mutatkozik a macskafélék koronavírusának kezelésére.[31]
A remdezivir egy elővegyület, amely a GS-441524 aktív formává metabolizálódik. A GS-441524 egy adenozin nukleotid analóg, amely megzavarja a vírus RNS-polimerázt és megakadályozza a vírus exoribonukleáz (ExoN) hibajavításait, ezzel csökkentve a vírus RNS-ének termelődését. Nem ismert, hogy az RNS-láncok lezáródását vagy azok mutációját okozza-e.[32] Azt azonban megtudták, hogy az Ebola-vírus RNS-függő RNS-polimerázát nagyrészt a késleltetett lánclezárás gátolja.[33]
2018-ban azonosították az egérhepatitisz-vírus RNS-replikázának olyan mutációit, amelyek részleges rezisztenciát okoznak. Ezek a mutációk a természetben kevésbé hatékonyak, és a kutatók úgy vélik, hogy valószínűleg nem fognak fennmaradni ott, ahol a gyógyszert nem használják.[32]
Több lépésben állítható elő ribózszármazékokból. Az ábra a Gilead Sciences munkatársai által kifejlesztett szintézisutat mutatja be.[34] Először az a intermediert állítják elő L-alaninból és fenil-foszfor-dikloridátból trietil-amin és diklórmetán jelenlétében; a hármas benzilvédett ribóz dimetil-szulfoxiddal oxidálva ecetsav-anhidrid mellett a b laktonná alakul. A pirrolo[2,1-f][1,2,4]triazin-4-amin brómozásával, majd az aminocsoport trimetilszilil-klorid feleslegével történő védésével nyert bromidszármazékkal halogén-lítium cserereakciót végeznek n-butillítiummal −78 °C hőmérsékleten, így nyerik a c intermediert. Ezt követően a b intermediert c oldatához csepegtetik. A reakció enyhén savas vizes oldatban történő leállítása után az anomerek 1:1 arányú elegyét kapjuk. Ezt feleslegben lévő trimetilszilil-cianiddal reagáltatják diklórmetánban −78 °C hőmérsékleten 10 percig. Trimetilszilil-triflát hozzáadása után további 1 órán át reagáltatják, majd a reakciót az elegyet vizes nátrium-hidrogén-karbonát oldathoz adva leállítják, így nitril köztiterméket kapnak. A benzil védőcsoportot ezután –20 °C-on bór-trikloriddal eltávolítják. A bór-triklorid feleslegét kálium-karbonát és metanol keverékével bontják el, így kapják a benzilmentes köztiterméket. Ezt követően az izomereket fordított fázisú HPLC-vel választják el egymástól. Az optikailag tiszta vegyületet és az a köztiterméket trimetil-foszfáttal és metil-imidazollal reagáltatják, így kapják a remdezivir diasztereomer keverékét. Ebből optikailag tiszta remdezivirt többek között királis rezolválással lehet nyerni.
↑  (2016. március 1.) „Therapeutic efficacy of the small molecule GS-5734 against Ebola virus in rhesus monkeys”. Nature 531 (7594), 381–5. o. DOI:10.1038/nature17180. PMID 26934220.
↑  (2017. március 1.) „GS-5734 and its parent nucleoside analog inhibit Filo-, Pneumo-, and Paramyxoviruses”. Scientific Reports 7 (1), 43395. o. DOI:10.1038/srep43395. PMID 28262699.
↑ a b  (2017. június 1.) „Broad-spectrum antiviral GS-5734 inhibits both epidemic and zoonotic coronaviruses”. Science Translational Medicine 9 (396), eaal3653. o. DOI:10.1126/scitranslmed.aal3653. PMID 28659436.
↑ COVID-19: Virologen hoffen auf gute Wirkung von Remdesivir. (Hozzáférés: 2020. március 16.)
↑ Brunk, Doug: Remdesivir Under Study as Treatment for Novel Coronavirus. Medscape . (Hozzáférés: 2020. február 11.)
↑ Experimental Ebola drug 'remdesivir' may help protect against Nipah virus, say scientists. Times Now Digital, 2019. június 3.
↑ Scientists Claim Drug Designed to Beat Ebola Also Fights Off Nipah. The Wire, 2019. június 2.
↑  (2020. március 1.) „First Case of 2019 Novel Coronavirus in the United States”. The New England Journal of Medicine 382 (10), 929–936. o. DOI:10.1056/NEJMoa2001191. PMID 32004427.
↑ Johnson, Carolyn (2020. február 10.). „10:53 a.m. Scientists Hope an Antiviral Drug Being Tested in China Could Help Patients”. The New York Times. (Hozzáférés ideje: 2020. február 10.)
↑ Az Európai Bizottság engedélyezte a remdesivir forgalomba hozatalát. (Hozzáférés: 2020. július 3.)
↑ Preidt, Robert: Experimental Drug Shows Promise Against Dangerous Viruses: Medicine worked in lab tests against germs that cause SARS and MERS infections, 2017. június 29. [2017. július 28-i dátummal az eredetiből archiválva]. (Hozzáférés: 2020. március 15.)
↑ Discovery and Development of GS-5734, a Novel Nucleotide Prodrug with Broad Spectrum Anti-Filovirus Activity.. FANG-WHO Workshop, Fort Detrick, MD.. Gilead Sciences., 2015. október 20.[halott link]
↑  (Fall 2015) „Nucleotide Prodrug GS-5734 Is a Broad-Spectrum Filovirus Inhibitor That Provides Complete Therapeutic Protection Against the Development of Ebola Virus Disease (EVD) in Infected Non-human Primates”. Open Forum Infect Dis 2. DOI:10.1093/ofid/ofv130.02.
↑  (2016. március 1.) „Therapeutic efficacy of the small molecule GS-5734 against Ebola virus in rhesus monkeys”. Nature 531 (7594), 381–5. o. DOI:10.1038/nature17180. PMID 26934220.
↑  (2016. július 1.) „Late Ebola virus relapse causing meningoencephalitis: a case report”. Lancet 388 (10043), 498–503. o. DOI:10.1016/S0140-6736(16)30386-5. PMID 27209148.
↑ Dwyer, Colin: Ebola Treatment Trials Launched In Democratic Republic Of The Congo Amid Outbreak. National Public Radio, 2018. november 27. (Hozzáférés: 2019. május 28.)
↑ McNeil, Donald G.. „A Cure for Ebola? Two New Treatments Prove Highly Effective in Congo”, The New York Times, 2019. augusztus 12. (Hozzáférés ideje: 2019. augusztus 13.)
↑ Molteni, Megan. „Ebola is Now Curable. Here's How The New Treatments Work”, Wired, 2019. augusztus 12. (Hozzáférés ideje: 2019. augusztus 13.)
↑ Gilead mulls repositioning failed Ebola drug in China virus. Fierce Biotech. (Hozzáférés: 2020. január 31.)
↑ „Gilead working with China to test Ebola drug as new coronavirus treatment”, 2020. január 31.. [2020. január 31-i dátummal az eredetiből archiválva] (Hozzáférés ideje: 2020. január 31.)
↑  (2020. március 1.) „First Case of 2019 Novel Coronavirus in the United States”. The New England Journal of Medicine 382 (10), 929–936. o. DOI:10.1056/NEJMoa2001191. PMID 32004427.
↑ Amy Harmon: Inside the Race to Contain America’s First Coronavirus Case. The New York Times, 2020. február 5. (Hozzáférés: 2020. április 24.)
↑ Three drugs fairly effective on novel coronavirus at cellular level, 2020. január 30. [2020. január 29-i dátummal az eredetiből archiválva]. (Hozzáférés: 2020. február 1.)
↑  (2020. március 1.) „Remdesivir and chloroquine effectively inhibit the recently emerged novel coronavirus (2019-nCoV) in vitro”. Cell Research 30 (3), 269–271. o. DOI:10.1038/s41422-020-0282-0. PMID 32020029.
↑ Grady, Denise. „China Begins Testing an Antiviral Drug in Coronavirus Patients”, The New York Times, 2020. február 6. (Hozzáférés ideje: 2020. február 7.) (amerikai angol nyelvű)
↑ Remdesivir: Zwei Studien in Deutschland starten (német nyelven). deutsche-apotheker-zeitung.de, 2020. március 13. (Hozzáférés: 2020. március 17.)
↑ New data on Gilead's remdesivir, released by accident, show no benefit for coronavirus patients. Company still sees reason for hope, 2020. április 23.
↑ Hatástalannak bizonyult az első kísérleteknél a reménybeli koronavírus-gyógyszer. Index.hu. (Hozzáférés: 2020. április 24.)
↑ Országos Gyógyszerészeti és Élelmezés-egészségügyi Intézet (magyar nyelven). Országos Gyógyszerészeti és Élelmezés-egészségügyi Intézet. (Hozzáférés: 2020. szeptember 24.)
↑ Már Magyarországnak is van koronavírus elleni gyógyszere. (Hozzáférés: 2020. október 7.)
↑  (2019. április 1.) „Efficacy and safety of the nucleoside analog GS-441524 for treatment of cats with naturally occurring feline infectious peritonitis”. Journal of Feline Medicine and Surgery 21 (4), 271–281. o. DOI:10.1177/1098612X19825701. PMID 30755068.
↑ a b  (2018. március 1.) „Coronavirus Susceptibility to the Antiviral Remdesivir (GS-5734) Is Mediated by the Viral Polymerase and the Proofreading Exoribonuclease”. mBio 9 (2). DOI:10.1128/mBio.00221-18. PMID 29511076.
↑  (2019. április 1.) „Mechanism of Inhibition of Ebola Virus RNA-Dependent RNA Polymerase by Remdesivir”. Viruses 11 (4). DOI:10.3390/v11040326. PMID 30987343.
↑ US 9724360, Chun BK, Clarke MO, Doerffler E, Hui HC, Jordan R, Mackman RL, Parrish JP, Ray AS, Siegel D, "Methods for treating Filoviridae virus infections", issued 19 July 2017, assigned to Gilead Sciences Inc.
Ez a szócikk részben vagy egészben a Remdesivir című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Remdezivir&oldid=25026376”
Minden szócikk halott külső hivatkozásokkal
Szócikkek halott külső hivatkozásokkal 2020 márciusából
Az összes lektorálandó lap
Lektorálandó lapok megjelölési dátum nélkül
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 18., 09:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.